Mme seemo se ntse jaana, go dirwa jang ka sone? Mafoko a a monate ke gore, go lebega go sa nnwa fela, go sa phuthwa mabogo, ga itlhobogwa. Go utlwala fa go na le mogopolo wa go aga sekole sa mephato e mebedi, go kgaolela bana mosepele wa go tsoga moso le moso, go latela sekole kwa Matlapaneng. Ka dilo ga di dirwe fela ka molomo, ka go bua, di dirwa ka dithata, sebe sa phiri ke gore, madi a go aga, ga a ise a bonwe. Go bonala fa sekole se, se ka bo se sale se agilwe mme se diilwe ke gone gore, ga go na madi. Ka ngwana o sa leleng o swela tharing, go utlwala fa e a re nako le nako khansele e kopanye, modulasetilo a bege selelo sa baagi ba Boro ka go diega ga go agiwa ga sekole se. Mme go ya ka pego, mogang madi a bonwang, tiro e tlaa akofelwa, sekole se agiwe. Go bonya, go diegile, jaaka re utlwa. Fela, a re solofele gore, morafe wa Boro ga o ke o lete lefifi. A re dumele gore, fela jaaka go twe tsholofelo ga e tlhabise ditlhong, e tlaa re kwa morago, sengwe se nne teng; bana ba tsene sekole mo gae, ba tlogele go tsogela Matlapaneng moso le